Document ID: 31993R0420

ΚΑΝΟΝΙΣΜΟΣ (ΕΟΚ) αριθ. 420/93 ΤΗΣ ΕΠΙΤΡΟΠΗΣ της 25ης Φεβρουαρίου 1993 για την υπαγωγή των εισαγωγών ορισμένων προϊόντων της αλιείας στον όρο της τήρησης της τιμής αναγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα της αλιείας προϊόντων (1), και ιδίως το άρθρο 22 παράγραφος 6,
Εκτιμώντας:
ότι το άρθρο 22 παράγραφος 4 του κανονισμού (ΕΟΚ) αριθ. 3759/92 προβλέπει, μεταξύ άλλων, ότι, στην περίπτωση που η τιμή "ελεύθερο στα σύνορα" συγκεκριμένου προϊόντος, που εισάγεται από τρίτη χώρα, είναι κατώτερη από την τιμή εισαγωγής, και εφόσον εισάγονται σημαντικές ποσότητες αυτού του προϊόντος, οι εισαγωγές των προϊόντων που απαριθμούνται, μεταξύ άλλων, στα παραρτήματα Ι τμήμα Α, IV τμήμα Β και V του εν λόγω κανονισμού είναι δυνατόν να υπόκεινται στον όρο ότι η τιμή "ελεύθερο στα σύνορα" είναι τουλάχιστον ίση με την τιμή αναγωγής-
ότι ο κανονισμός (ΕΟΚ) αριθ. 3191/82 της Επιτροπής (2) καθορίζει τις λεπτομέρειες εφαρμογής του καθεστώτος των τιμών αναγωγής στον τομέα των προϊόντων αλιείας και ιδιαίτερα τον καθορισμό της τιμής "ελεύθερο στα σύνορα" που προβλέπεται στο άρθρο 22 παράγραφος 3 του κανονισμού (ΕΟΚ) αριθ. 3759/92-
ότι, με τον κανονισμό (ΕΟΚ) αριθ. 3893/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 351/93 (4), καθορίστηκαν οι τιμές αναγωγής για τα προϊόντα της αλιείας για την αλιευτική περίοδο 1993-
ότι, κατά τη διάρκεια των τελευταίων μηνών διαπιστώθηκε ότι στην κοινοτική αγορά οι τιμές "ελεύθερο στα σύνορα" σημαντικών ποσοτήτων προϊόντων της αλιείας ήταν κατώτερες από τις ισχύουσες τιμές αναγωγής- ότι γι' αυτόν το λόγο μπορούν να καταστούν επισφαλή τα μέτρα διαφοροποίησης στις αγορές της Κοινότητας- ότι, για να αποφευχθούν οι διαταραχές που οφείλονται σε προσφορές, σε ασυνήθως χαμηλές τιμές, πρέπει να υποβληθούν οι εισαγωγές των εν λόγω προϊόντων στην τήρηση της τιμής αναγωγής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η θέση σε ελεύθερη κυκλοφορία στην Κοινότητα προϊόντων της αλιείας που αναφέρονται στο παράρτημα υπόκειται στον όρο ότι η τιμή "ελεύθερο στα σύνορα" είναι τουλάχιστον ίση με την τιμή αναγωγής που αναφέρεται στο εν λόγω παράρτημα.
2. Ο παρών κανονισμός δεν εφαρμόζεται για κατεψυγμένα προϊόντα που αναφέρονται στο παράρτημα, για τα οποία μπορεί να αποδειχθεί με ικανοποιητικό για τις αρμόδιες εθνικές αρχές, τρόπο, ότι διακινούντο προς το έδαφος της Κοινότητας κατά την ημερομηνία έναρξης της ισχύος του παρόντος κανονισμού, και εφόσον η θέση σε ελεύθερη κυκλοφορία έλαβε χώρα την 15η Μαρτίου 1993 το αργότερο.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται μέχρι την 30ή Αυγούστου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Φεβρουαρίου 1993.

Labels: 2
3
17
6